Հայերեն Վիքիպեդիա

**[[Հայերեն]] Վիքիպեդիա**, Վիքիպեդիա բազմալեզու և ազատ հանրագիտարանի հայալեզու տարբերակն է։ Ինչպես և բոլոր վիքիմեդիա-նախագծերը, Հայերեն Վիքիպեդիայի բովանդակությունը ևս գտնվում է ազատ արտոնագրի ներքո, և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։

## Պատմություն

* 2003 հունվարի 4, Հայերեն Վիքիպեդիայի ամենահին պահպանված խմբագրումը։
* 2003 փետրվարի 3, Գլխավոր էջի ամենահին պահպանված խմբագրումը։
* 2004 հուլիսի 2, առաջին խմբագրում գլխավոր անվանատարծքում, տեխնիկապես առաջին հոդված

### «Մեկ հայ՝ մեկ հոդված»
2014 թվականի մարտի 24-ին «Վիքիմեդիա Հայաստան» հասարակական կազմակերպության և «Արմենիա» հեռուստաընկերության «Մարդկային գործոն» հեռուստահաղորդման նախաձեռնությամբ մեկնարկեց համահայկական «Մեկ հայ, մեկ հոդված» խորագրով արշավը։ Նախագծի նպատակն է հարստացնել Հայերեն Վիքիպեդիան բարձրակարգ հոդվածներով, Վիքիպեդիայի ստեղծագործ միջավայր ներգրավելով հայ հասարակության հնարավորինս բոլոր անդամներին, ինչպես նաև միասին ստեղծել ժամանակակից տեղեկատվական աշխարհին համահունչ և տեղեկատվական մարտահրավերներին դիմակայող հայկական ժառանգությանը արժանի հայերեն բովանդակություն։

Արշավի ընթացքում կազմակերպվելու են վիքիհանդիպումներ գիտնականների, գրողների, նկարիչների, դերասանների և այլ բնագավառի գործիչների հետ՝ օգնելու նրանց տիրապետելու վիքիմշակույթին և իրենց ներդրումն ունենալու Հայերեն Վիքիպեդիայի հարստացման գործում։ Բացի այդ նախատեսված են հանդիպումներ, սեմինարներ, ուսուցողական և խրախուսական միջոցառումներ, ինչպես նաև կրթական և մշակութային, հաստատությունների և այլ կազմակերպությունների հետ համագործակցություն։

Ծրագրի լուսաբանմանն է առաջին անգամ անդրադարձել «Մարդկային գործոն» հեռուստահաղորդումը իր 2014 թվականի մարտի 24-ի թողարկման ընթացքում, ինչպես նաև բազմաթիվ ԶԼՄ-ներ։

2014 թվականի մարտի 27-ին կայացել է մամլո ասուլիս՝ նվիրված «Մեկ հայ՝ մեկ հոդված» նախաձեռնությանը։

### Հոդվածների վիճակագրություն

### Անվանում
Ստեղծման պահից նախագիծը կրում էր «Վիքի*փ*եդիա» անվանումը (նախագծի բնօրինակի անվան հավայական **wiki**՝ *արագ* և անգլերեն encyclo**pedia**՝ *հանրագիտարան* բառերի միացության հայերեն տառադարձումից)։

Տարիների ընթացքում պարբերաբար եղել են քննարկումներ «Վիքի**պ**եդիա» կամ «Վի**կ**ի**պ**եդիա» անվանատարբերակներին անցնելու վերաբերյալ՝ այն պատճառաբանությամբ, որ դրանք ավելի հարմար են և համապատասխանում են ժամանակակից արևելահայերենի կանոններին։ 2012 թ. ապրիլի 5-ին տեղի ունեցավ անվանափոխության վերաբերյալ երկու փուլից բաղկացած քվեարկություն, որի արդյունքում որոշվեց «Վիքի**փ**եդիա» անվանումը փոխարինել «Վիքի**պ**եդիա» տարբերակով։

## Վիքիպեդիայի զարգացմանն ուղղված ծրագրեր

*  հ․կ․ (ընթացիկ)
* Վիքիպեդիան դպրոցներում և համալսարաններում (2011 թ․ փետրվարից)
* «Տեղեկատվական Տեխնոլոգիաների Դպրոց» հիմնադրամի Էլեկտրոնային բովանդակության ծրագիրը, որի շրջանակներում մասնավորապես 30.09.2011 թ․ «Հայկական Հանրագիտարան» հրատարակչություն ՊՈԱԿ-ի հետ կնքված համագործակցության պայմանագրի համաձայն կարևորագույն հայերեն հանրագիտարանների բովանդակությունը գտնվում է բաց շրջանառության մեջ՝ Վիքիմեդիայի նախագծերում օգտագործվող Creative Commons BY-SA 3.0 և բարձր թույլատրագրերի հիման վրա։

## Վիքիպեդիայի զարգացմանն ուղղված միջոցառումներ

* Վորքշոփեր և հաքաթոններ (մեծ մասամբ նշվում են Վիքիպեդիայի ընթացիկ իրադարձություններ էջում ինչպես օր․՝ այս միջոցառումը)
* Վիքիկոնֆերանս Երևան 2012 (2012 թ․ սեպտեմբերի 7-8)

## Հետաքրքիր փաստեր
Ամենաշատը խմբագրվել է Հայաստան հոդվածը՝ 2704 խմբագրում։


Պատկեր:Armwiki visitstats.png|Հայերեն Վիքիպեդիայի էջադիտումների վիճակագրություն 2008-2010
Պատկեր:Hywiki stats articles.png|Հայերեն Վիքիպեդիայի զարգացումն ըստ հոդվածների քանակի 2004-2010

Պատկեր:WikiConference in Yerevan 2012.jpg|Վիքիկոնֆերանս Երևան 2012-ի մասնակիցները



Պատկեր:Armwikicake.png|Վիքիպեդիա նախագծի 10-ամյակին նվիրված թխվածքը (2010 թ. հունվարի 15)
Պատկեր:Wikipedia-hy-logo-10000.png|thumb|Տոնական պատկերանիշը՝ նվիրված 10.000-րդ հոդվածի ստեղծմանը
Պատկեր:Hywiki100000.png|thumb|200px|Հայերեն Վիքիպեդիայի 100&nbsp;000 հոդվածի անցման պատկերանիշը
Պատկեր:Armenian Wikipedia logo 200k.svg|131px|thumb|Հայերեն Վիքիպեդիայի 200&nbsp;000 հոդվածի անցման պատկերանիշը
Պատկեր:Wikipedia-logo-v2-hy.png|Վիքիպեդիայի լոգոն՝ մինչև 2012 թ․ ապրիլի անվանափոխությունը։
Armenian Wiki birthday cake 2014.JPG|Վիքիպեդիայի հիմնադրման 15-ամյակին նվիրված տորթ
Armenian Wikipedia logo (300,000 articles) 1.png|Տոնական պատկերանիշը՝ նվիրված 300.000-րդ հոդվածի ստեղծմանը


## Տես նաև
* Հայերեն հանրագիտարանների ցանկ
* Լուսինե Գրիգորյան, Հետազոտություն Հայերեն Վիքիպեդիայի պատմության վերաբերյալ 

## Արտաքին հղումներ
* Վիքիմեդիա Հայաստան
* Տեսանյութ Հայերեն Վիքիպեդիայի մասին «Բանաձև»-ում
* Wiki-based_National_Content_Development,Վիքիմանիա 2011
* Հարցազրույց, ՎԵՄ ռադիոկայան 
* Հայկական Վիկիպեդիա. Ճեմարանի ՏՀՏ կենտրոնը հյուրընկալել էր ազատ հանրագիտարանի գիտակներին
* «Վիքիպեդիա»-ում կավելանա էկոլոգիայի բնագավառին վերաբերող հայերեն 140 հոդված։
* Վիքիպեդիայի խմբագրական պատերազմները Ստամբուլյան կոնվենցիայի օրինակով 

## Ծանոթագրություններ

Կատեգորիա:2004 հիմնադրումներ Հայաստանում
Հայերեն
Կատեգորիա:Հայերեն հանրագիտարաններ